CELEX: C2006/224/106
Language: el
Date: 2006-09-16 00:00:00
Title: Υπόθεση T-203/06: Προσφυγή της 1ης Αυγούστου 2006 — Eurostrategies κατά Επιτροπής

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/51
            
         Προσφυγή της 1ης Αυγούστου 2006 — Eurostrategies κατά Επιτροπής
   (Υπόθεση T-203/06)
   (2006/C 224/106)
   Γλώσσα διαδικασίας: η αγγλική
   Διάδικοι
   Προσφεύγουσα: Eurostrategies SPRL (Βρυξέλλες, Βέλγιο) (Εκπρόσωπος: S. Crosby, Solicitor)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής της 28ης Ιουλίου 2006, με την οποία απορρίφθηκε η αίτησή της για πρόσβαση στα κατωτέρω μνημονεύομενα έγγραφα που αφορούν τη διαδικασία αναθέσεως για το σχέδιο EuropeAid/113676/D/SV/PL, με τίτλο «Phare-Τεχνική βοήθεια για την εκπόνηση σχεδίων στο πλαίσιο της δικαιοσύνης και των εσωτερικών υποθέσεων, 2003/S 159-145155 (PL0103.08)», το οποίο χρηματοδοτείται από το Εθνικό Επιχειρησιακό Πρόγραμμα PL0103 — Δικαιοσύνη και εσωτερικές υποθέσεις 2001:
               
                           —
                        
                        
                           στην «Έκθεση αξιολογήσεως» της υπηρεσίας εκτελέσεως, της 7ης Ιανουαρίου 2004·
                        
                     
                           —
                        
                        
                           σε όλα τα έγγραφα που αφορούν την πρόταση της υπηρεσίας εκτελέσεως, της 7ης Ιανουαρίου 2004, για την ανάθεση της εκτελέσεως της συμβάσεως στην Eurostrategies
                        
                     
                           —
                        
                        
                           στην επιστολή της αντιπροσωπίας της Επιτροπής των Ευρωπαϊκών Κοινοτήτων στη Βαρσοβία προς την υπηρεσία εκτελέσεως, της 3ης Ιανουαρίου 2004·
                        
                     
                           —
                        
                        
                           στην «Αναθεωρημένη έκθεση αξιολογήσεως» της 15ης Ιανουαρίου 2004·
                        
                     
                           —
                        
                        
                           στο εσωτερικό έγγραφο που απέστειλε η αντιπροσωπία της Επιτροπής των Ευρωπαϊκών Κοινοτήτων στη Βαρσοβία στις 27 Ιανουαρίου 2004·
                        
                     
                           —
                        
                        
                           στην επιστολή της αντιπροσωπίας της Επιτροπής προς την υπηρεσία εκτελέσεως, της 27ης Ιανουαρίου 2004·
                        
                     
                           —
                        
                        
                           στην «Έκθεση διαπραγματεύσεως» της 10ης Φεβρουαρίου 2004·
                        
                     
                           —
                        
                        
                           στην επιστολή της αντιπροσωπίας της Επιτροπής προς την υπηρεσία εκτελέσεως, της 12ης Φεβρουαρίου 2004·
                        
                     
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα ζητεί, δυνάμει των άρθρων 230 και 231 EΚ, την ακύρωση της αποφάσεως της Επιτροπής της 28ης Ιουλίου 2006, με την οποία απορρίφθηκε η αίτησή της για πρόσβαση σε ορισμένα έγγραφα βάσει του κανονισμού (ΕΚ) 1049/2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής. Προς στήριξη του αιτήματός της, η προσφεύγουσα προβάλλει δύο λόγους ακυρώσεως.
   Πρώτον, η προσφεύγουσα υποστηρίζει ότι η Επιτροπή, αρνούμενη τη χορήγηση προσβάσεως στα έγγραφα για τα οποία υποβλήθηκε η σχετική αίτηση, χωρίς να αιτιολογήσει συναφώς την απόρριψη της εν λόγω αιτήσεως, παρέβη το άρθρο 8 του κανονισμού (EΚ) 1049/2001.
   Δεύτερον, η προσφεύγουσα υποστηρίζει ότι, με την προσβαλλόμενη απόφαση, η Επιτροπή παρέβη την υποχρέωση αιτιολογήσεως που επιβάλλει το άρθρο 253 EΚ και, συνεπώς, η εν λόγω απόφαση στερείται κύρους.